Java bytecode
Java bytecode koma talîmatan Java virtual machinê (JVM) ye, ji bo şuxilandina programên ko bi Javayê û zimanên dî yên JVMê hewce ye. Her operasyona bytecodê di JVMê de bi yek baytî tê şanîkirin, sebeba navê "bytecode" (koda baytan), û ew dike ku ev bibe formeke piçûk ji bo talîmatan. Ev forma "di neqebêna wê de" dike ku programên Javayê karibin netêkildarî platformê bin, ji ber ku nayêne kompîlekirinî qoda natîv ya mekînê lê têne kompîlekirinî formateke ko li her derî kare were şuxilandin di neqeba împlementasyonên JVMê ên biferq. JVM wê bytecodê dixwînê yan jî di-cih-de dixe qoda natîv ya mekînê bi kompîlereke Just-In-Timê (JIT), û bi wî şiklî performansa programên Javayê pêş de dixe.Dîzayna Java bytecodê dereceke bilind ya netêkildariya platformê (cross-platform) û emîniyetê dike hedef, û program di cihê JVMê yê kontrolkirî de têne şuxilandin. Bêhtirê caran programkerên Javayê destê xwe nadine bytecodê, lê heke yek ji şiklê wê fêm bike ew kare ji yekî re bibe arîkar wextê ko yek bikeve pey xeletiyên programan yan jî bixwaze wana zûtir bike.